Diari Oficial de la Generalitat Valenciana


Sumari del DOGV 9222, del 24-11-2021 (2021/11175)

DECRET 186/2021, de 19 de novembre, del Consell, de declaració de l'any 2022 com a Any Joan Fuster.
---------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2021/11/19/186/dof/vci/html**

### Dades del document

Número de DOGV
:   9222

Data del DOGV
:   24-11-2021

Secció del DOGV
:   I. DISPOSICIONS GENERALS

Número del document
:   2021/11024


Data del document
:   19-11-2021

Organisme emissor
:   Presidència de la Generalitat

Tipus de document
:   Decret

Descriptors 

:   * cultura regional
    * legislació
    * cultura
    * commemoració
    * patrimoni cultural
    * identitat cultural

DECRET 186/2021, de 19 de novembre, del Consell, de declaració de l'any 2022 com a Any Joan Fuster. [2021/11267]  
Joan Fuster i Ortells (Sueca, 1922-1992) és una de les persones de la intelectual·litat valenciana més destacades del segle XX. Encara que es va llicenciar en Dret per la Universitat de València i va exercir durant alguns anys com a advocat en la seua ciutat natal, la part més gran de la seua vida va treballar com a escriptor, i, com a escriptor, va dur a terme, durant més de quaranta anys, un gran esforç intel·lectual, literari i civil, en condicions materials precàries i, en la primera part de la seua trajectòria pública, en unes circumstàncies polítiques que li suposaren grans dificultats.  
Inicialment destacà com a poeta, amb els reculls Sobre Narcís, Ales o mans, Va morir tan bella, Terra en la boca i Escrit per al silenci. De seguida emprengué una extensa tasca com a crític literari i assagista, especialment dedicat a qüestions culturals, i com a col·laborador en periòdics: Almanaque de Las Provincias, Levante, La Nostra Revista, Pont Blau, El Correo Catalán, Tele/eXprés, La Vanguardia, Serra d'Or, Por Favor i altres mitjans. Proposà una visió innovadora sobre diversos escriptors antics o contemporanis ?Ausiàs March, Vicent Ferrer, Isabel de Villena, Joan de Timoneda, Joan Salvat-Papasseit, Salvador Espriu, Vicent Andrés Estellés o Josep Pla­. Interpretà sagaçment la nostra història cultural i política entre el segle XV i l'època contemporània en Poetes, moriscos i capellans, Heretgies, revoltes i sermons, La Decadència al País Valencià i Nosaltres, els valencians.  
Dins d'una tradició humanista adaptada a la modernitat, cultivà l'aforisme i l'assaig en El descrèdit de la realitat, Les originalitats, Figures de temps, Judicis finals, Diccionari per a ociosos, Causar-se d'esperar, L'home, mesura de totes les coses, Consells, proverbis i insolències, Examen de consciència, Babels i babilònies, Contra Unamuno y los demás o Sagitari. Mantingué una decidida actitud pública per les llibertats democràtiques, especialment des de l'àmbit valencià, en Un país sense política, El blau de la Senyera, Destinat (sobretot) a valencians, Ara o mai, País Valencià, per què- i altres escrits. Traduí literatura estrangera, sobretot Albert Camus. Dirigí la revista cultural L'Espill i les col·leccions «Lletra Menuda», «Clàssics Albatros» i «Biblioteca d'Autors Valencians».  
La permanent relació de Fuster amb el món acadèmic s'intensificà els últims anys de la seua vida, quan es doctorà amb la tesi Les constitucions del Convent de Sant Josep de València (segle XVI) i va ser professor i després catedràtic de la Universitat de València, la qual el 1993 creà la «Càtedra Joan Fuster» en honor seu. L'escriptor havia rebut els doctorats honoris causa a la Universitat de Barcelona i a l'Autònoma de Barcelona. Fou membre de l'Institut d'Estudis Catalans, del Consell Valencià de Cultura i de la Institució Valenciana d'Estudis i Investigació i director de l'Institut de Filologia Valenciana.  
Formà part del Consistori dels Jocs Florals de Lo Rat Penat i rebé nombrosos guardons literaris i cívics: Joaquim Folguera, Josep Ixart, Concepció Rabell, Per Comprendre, Premi d'Honor de les Lletres Catalanes, Premi de les Lletres del País Valencià, Medalla d'Or de la Generalitat de Catalunya, títol de fill predilecte de Sueca i, pòstumament, l'Alta Distinció de la Generalitat i les medalles de la Universitat Jaume I i la Universitat de València-Estudi General.  
L'obra i la personalitat de Fuster han estat objecte de tesis doctorals, anàlisis monogràfiques i jornades d'estudi, quasi sempre de caràcter universitari, a més d'exposicions i audiovisuals.  
Hi ha dues col·leccions de llibres dedicades a ell: «Biblioteca Joan Fuster» i «Càtedra Joan Fuster». Estan en curs d'edició les seues Obres Completes i una selecció de la seua correspondència amb nombroses personalitats.  
Al gener de l'any 2017, el president de la Generalitat inaugurà a Sueca l'Espai Joan Fuster, on està dipositat el fons documental, bibliogràfic i artístic de l'escriptor valencià i des d'on es reivindica i difon el seu llegat intel·lectual. L'Espai comprén l'Aula Didàctica de Cultura Contemporània Joan Fuster, creada el 2016 per la Conselleria d'Educació, Cultura i Esport, a més del Centre de Documentació i el Museu Joan Fuster, dependents de l'ajuntament de la ciutat.  
La gran rellevància que la figura de Joan Fuster ha tingut en el context de la cultura valenciana contemporània comporta l'interès de diverses institucions i persones relacionades amb la vida, l'activitat i el llegat de l'escriptor per expressar la seua adhesió a la celebració de l'Any Joan Fuster. Per això, en aquest decret es disposa la creació, junt amb la Comissió Commemorativa que s'haurà d'encarregar de la programació dels actes commemoratius, d'un Comité d'Honor integrat per les institucions i persones adherides.  
Per tot aixo, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta del president de la Generalitat, previa la deliberacio del Consell, en la reunio de 19 de novembre de 2021,  
  
  
DECRETE  
  
Article 1. Objecte  
1. Es declara l'any 2022 com a Any Joan Fuster, en commemoracio del centenari del naixement de l'escriptor Joan Fuster i Ortells.  
2. Es crea el Comité d'Honor de l'Any Joan Fuster, integrat per les persones i institucions que tot seguit s'enumeren:  
- Corts Valencianes  
- Ministeri de Cultura i Esport  
- Consell Valencià de Cultura  
- Acadèmia Valenciana de la Llengua  
- Universitat de València-Estudi General  
- Xarxa Vives d'Universitats  
- Ajuntament de Sueca  
- Institució Alfons el Magnànim  
- Institut d'Estudis Catalans  
- Institut Ramon Llull  
- Institució de les Lletres Catalanes  
- Hereus de Joan Fuster  
3. Es crea la Comissio Commemorativa de l'Any Joan Fuster (d'ara endavant, la Comissio), que s'adscriu a la Presidencia de la Generalitat a traves del Gabinet del President.  
  
Article 2. Composicio de la Comissio  
1. Seran membres de la Comissio les persones titulars de:  
a) La Presidencia de la Generalitat, que exercira la presidencia de la Comissio.  
b) La Conselleria d'Educació, Cultura i Esport, que exercirà la vicepresidència primera de la Comissió.  
c) El Ministeri de Cultura i Esport, que exercira la vicepresidencia segona de la Comissio.  
d) La Secretaria Autonomica de Cultura i Esport.  
e) La Presidencia del Consell Valencia de Cultura.  
f) La Presidència de l'Acadèmia Valenciana de la Llengua.  
g) La Direcció General de Promoció Institucional  
h) La Direcció General de Cultura i Patrimoni.  
i) La Direccio de l'Institut Valencia de Cultura.  
j) La coordinació de la Càtedra Joan Fuster, de la Universitat de València-Estudi General.  
k) La persona comissionada per a la commemoració de l'Any Joan Fuster.  
l) La persona comissionada adjunta per a la commemoració de l'Any Joan Fuster.  
2. Les funcions de secretaria de la Comissio seran exercides per la persona que designe la Comissio entre els seus membres.  
  
Article 3. Funcions i regim de funcionament de la Comissio  
1. A la Comissio li correspon establir les pautes per a l'elaboracio de la programacio d'accions i activitats commemoratives, i aprovar el programa general dels actes commemoratius que es desenvolupen, aixi com la coordinacio amb els organismes publics que formen part del Comité d'Honor o d'altres que s'hi puguen adherir a la realització d'actes commemoratius.  
2. La Comissio podra funcionar en ple o en grups de treball, la composicio, les atribucions i el regim de funcionament dels quals s'acordara pel ple.  
3. La Comissio es reunira una vegada cada quatre mesos amb caracter ordinari, i, amb caracter extraordinari, totes les vegades que siga convocada per la Presidencia, a iniciativa seua o a proposta, almenys, d'una tercera part de les vocalies.  
4. El regim de convocatories, constitucio i adopcio d'acords de la Comissio sera allò que es disposa en la normativa basica reguladora del regim juridic del sector public, aixi com, si escau, en les normes de funcionament que puga aprovar la Comissio.  
  
Article 4. Comite Executiu  
1. Per a facilitar el desenvolupament de les funcions de la Comissio, es creara un Comite Executiu integrat per les persones designades com a comissionat i com a comissionat adjunt per a la commemoracio de l'Any Joan Fuster, i altres quatre persones membres de la Comissio designades per aquesta. La presidència del Comité Executiu correspondrà al comissionat per a la commemoració de l'Any Joan Fuster, i la secretaria serà exercida per la persona que designen, d'entre ells, les persones membres del Comité Executiu.  
2. El Ple de la Comissio acordara les atribucions i el regim de funcionament del Comite Executiu, al qual correspondra, en tot cas, la presa de decisions i el seguiment mes immediat dels assumptes que corresponguen a la Comissio Commemorativa, aixi com les altres funcions que aquesta li encomane. En tot el que no s'haja previst per la Comissio, el funcionament del Comite Executiu es regira per la normativa basica reguladora del regim juridic del sector public.  
3. El Comite es reunira una vegada al mes amb caracter ordinari, i, amb caracter extraordinari, totes les vegades que siga convocat per la seua presidencia, a iniciativa seua o a proposta, almenys, de dues de les persones que l'integren.  
  
Article 5. Marca de l'any commemoratiu  
1. Durant l'any 2022, l'Administracio de la Generalitat i les entitats integrants del seu sector public instrumental podran utilitzar, en la papereria basica, comunicacions, suports publicitaris i altres elements identificatius, una marca representativa de la commemoracio.  
  
2. La marca esmentada, aixi com les condicions de la utilització d'aquesta, hauran de ser aprovades per un acord del Consell, en el qual s'hauran de preveure els mecanismes adequats de difusio per a fer-ne us.  
  
  
DISPOSICIONS ADDICIONALS  
  
Primera. Suport al funcionament de la Comissio  
1. La Presidència de la Generalitat, a través del Gabinet del President, donara el suport tecnic i material que requerisca l'adequat desenvolupament de les funcions de la Comissio Commemorativa de l'Any Joan Fuster i de les persones designades com a comissionades per a la commemoracio.  
2. A aquest efecte, la Presidència de la Generalitat podra adscriure temporalment el personal tecnic que puga ser necessari en funcio dels treballs que calga realitzar.  
  
Segona. Incidencia pressupostaria  
L'aplicacio d'aquest decret no podra tindre incidencia en la dotacio dels capitols de despesa del pressupost de la Generalitat i, en tot cas, sera atesa amb els mitjans personals i materials de l'Administracio de la Generalitat.  
  
Tercera. Designació de les persones comissionades per a la commemoració de l'Any Joan Fuster  
1. Es nomena Francesc Pérez Moragón comissionat de l'Any Joan Fuster.  
2. Es nomena Salvador Ortells Miralles comissionat adjunt de l'Any Joan Fuster.  
  
  
  
  
DISPOSICIONS FINALS  
  
Primera. Habilitacio  
Es faculta la persona titular del Gabinet del President de la Generalitat per a adoptar les instruccions i actes administratius que siguen necessaris per a l'aplicacio d'aquest decret.  
  
Segona. Vigencia  
Les disposicions contingudes en aquest decret es mantindran vigents fins que transcorreguen sis mesos des de la finalitzacio de l'Any Joan Fuster.  
  
Tercera. Efectes  
Aquest decret produira efectes des de l'endema de la publicacio en el Diari Oficial de la Generalitat Valenciana.  
  
València, 19 de novembre de 2021  
  
El president de la Generalitat  
XIMO PUIG I FERRER


Còpia Permalink ELI